Държавен вестник, бр. 51, 2025 г., стр. 33

БРОЙ  51	
Д Ъ Р Ж А В Е Н  В Е С Т Н И К 	
СТР.  33   
регистрация на лицето, управляващо алтерна­
тивен инвестиционен фонд – за начална дата 
се счита вписването в търговския регистър 
или регистър Булстат, датата на сключване 
на договора за поемане на управлението на 
алтернативния инвестиционен фонд от лицето, 
управляващо алтернативен инвестиционен 
фонд, или друго релевантно обстоятелство;
2. застраховател и презастраховател – за 
начална дата се счита датата на вписване в 
търговския регистър;
3. застрахователни посредници:
а) застрахователни брокери – за начална 
дата се взема датата на вписване в съответния 
регистър по чл. 30 от Закона за Комисията 
за финансов надзор;
б) за застрахователни агенти и посред­
ници – за начална дата се взема датата на 
вписване от застрахователя в съответния 
регистър по чл. 30 от Закона за Комисията 
за финансов надзор на договора за застрахо­
вателно агентство.
(7) Лицата по § 1д от допълнителните раз­
поредби на ЗППЦК дължат пълния размер на 
таксата за общ финансов надзор независимо 
от датата на вписване.
(8) Доставчик на услуги за колективно фи­
нансиране не дължи фиксиран компонент на 
таксата за общ финансов надзор за годината, 
в която е издаден лицензът.
(9) Управляващо дружество и лице, управля­
ващо алтернативни инвестиционни фондове, 
не дължат фиксиран компонент на таксата 
за общ финансов надзор за управлявана от 
него колективна инвестиционна схема, съот­
ветно алтернативен инвестиционен фонд, за 
годината, в която е издадено разрешението за 
организиране и управление или лицензът на 
колективната инвестиционна схема, съответно 
на алтернативния инвестиционен фонд.
(10) Пенсионноосигурително дружество, 
лицензирано през текущата година, не дължи 
такса за общ финансов надзор за тази година.
Чл. 79. Новорегистрираните лица заплащат 
таксите за общ финансов надзор в едномесечен 
срок, считано от съответната начална дата 
по чл. 78, ал. 6, с изключение на новореги­
стрираните лица по чл. 78, ал. 6, т. 3, които 
заплащат таксата до 31 януари на годината, 
следваща годината на вписването в съответ­
ния регистър.
Чл. 80. (1) Таксата за общ финансов надзор 
при отписване на лица и на облигационна 
емисия се преизчислява пропорционално на 
времето през годината, в което лицето има 
качество на поднадзорно лице. 
(2) Таксата се преизчислява, като фикси­
раният размер или размерът, който се със­
тои от фиксиран и променлив компонент на 
таксата, се раздели на 360 дни и получената 
сума за един ден се умножи по броя дни, за 
които таксата се дължи. В случай че лицето 
се отпише в периода, в който променливият 
компонент не е изчислен, се взема необходи­
мата информация от последния одитиран или 
изготвен годишен финансов отчет, съответно 
докладваната по чл. 215, ал. 2 от ЗДКИСДПКИ
информация.
(3) При преизчисляване на таксата по ал. 1 
за всяко лице за крайна дата се взема датата 
на решението за отписване от регистъра по 
чл. 30 от Закона за Комисията за финансов 
надзор, отнемане на съответното разрешение 
или лиценз, с изключение на следните лица:
1. алтернативни инвестиционни фондове, 
управлявани от регистрирано лице, управля­
ващо алтернативен инвестиционен фонд – за 
крайна дата се счита отписването от търгов­
ския регистър или регистър Булстат, датата 
на прекратяване на договора за поемане на 
управлението на алтернативния инвестицио­
нен фонд от лицето, управляващо алтернативен 
инвестиционен фонд, или друго релевантно 
обстоятелство;
2. застраховател и презастраховател – за 
крайна дата се счита датата на отписване от 
търговския регистър;
3. застрахователни посредници:
а) застрахователни брокери – за крайна дата 
се взема датата на отписване от съответния 
регистър по чл. 30 от Закона за Комисията 
за финансов надзор;
б) застрахователни агенти и посредни­
ци – за крайна дата се взема датата на пре­
кратяване на договора за застрахователно 
агентство или датата на решението на Ко­
мисията за финансов надзор за отписване от 
съответния регистър по чл. 30 от Закона за 
Комисията за финансов надзор;
4. пенсионноосигурителни дружества – за 
крайна дата се взема датата на отписване от 
търговския регистър.
(4) За отписаните лица по § 1д от допъл­
нителните разпоредби на ЗППЦК таксата за 
общ финансов надзор не се преизчислява и 
не подлежи на връщане.
Чл. 81. При отписване, ако лицето е запла­
тило изцяло фиксирания размер или размера, 
който се състои от фиксиран и променлив 
компонент на таксата за общ финансов надзор, 
след преизчисляване на същите надвнесена­
та сума подлежи на връщане без лихва при 
депозирано писмено искане и предоставена 
информация за платежна сметка, по която 
сумата да бъде възстановена.